**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.37/3(prot. Nr.3, 1.§) | Nr.233  |

Par projektu "Uzņēmējdarbības vides attīstība

Liepājā, 3.kārta" (Skolas iela)

Pamatojoties uz likuma "Par pašvaldībām" 14.panta otrās daļas 1.punktu un 15.panta pirmās daļas 1. un 2.punktu, Ministru kabineta 2015.gada 13.oktobra noteikumiem Nr.593 "Darbības programmas "Izaugsme un nodarbinātība" 3.3.1.specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi", Liepājas pilsētas attīstības programmas 2015.-2020.gadam pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_167 "Uzņēmējdarbības vides attīstība Liepājā, 3.kārta", pielikuma Nr.2.1. "Rīcību plāns 2015.-2020.gadam" Rīcību 3.1.4.(1) "Atbalstīt industriālo teritoriju attīstību un nodrošināt uzņēmējdarbības attīstībai nepieciešamo infrastruktūras izbūvi, tai skaitā revitalizēt bijušās industriālās teritorijas un citas degradētas teritorijas", izskatot Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2) un pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Atbalstīt projekta "Uzņēmējdarbības vides attīstība Liepājā, 3.kārta" (Skolas iela) sagatavošanu un iesniegšanu 3.3.1.specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" pirmās projektu iesniegumu atlases kārtas ietvaros.

2. Apstiprināt projekta "Uzņēmējdarbības vides attīstība Liepājā, 3.kārta" (Skolas iela), turpmāk - Projekts, kopējās izmaksas 1 850 527,91 EUR (viens miljons astoņi simti piecdesmit tūkstoši pieci simti divdesmit septiņi euro un 91 cents) apmērā, no kurām:

2.1. Projekta attiecināmās izmaksas - 1 850 527,91 EUR, no tām:

2.1.1. Eiropas Reģionālās attīstības fonda finansējums (85%) - 1 572 948,72 EUR;

2.1.2. valsts budžeta dotācija (3,75%) - 69 394,80 EUR;

2.1.3. Liepājas pilsētas pašvaldības līdzfinansējums (11,25%) - 208 184,39 EUR.

3. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo izmaksu segšanai 208 184,39 EUR (divi simti astoņi tūkstoši viens simts astoņdesmit četri euro un 39 centi) apmērā:

3.1. 2020.gadā - 104 092,19 EUR;

3.2. 2021.gadā - 104 092,20 EUR.

4. Nodrošināt Projekta īstenošanai nepieciešamo Liepājas pilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 2021.gadā - 226 689,67 EUR (divi simti divdesmit seši tūkstoši seši simti astoņdesmit deviņi euro un 67 centi) apmērā.

5. Noteikt, ka Projekta īstenošanai nepieciešamais Liepājas pilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei organizēt sadarbības līguma noslēgšanu ar sabiedrību ar ierobežotu atbildību "LIEPĀJAS ŪDENS" par Projekta īstenošanu.

9. Pilnvarot Liepājas pilsētas pašvaldības izpilddirektoru parakstīt visu ar Projektu saistīto dokumentāciju.

10. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Finanšu pārvaldei, Juridiskajai daļai, Komunālajai pārvaldei, Nekustamā īpašuma pārvaldei, SIA "LIEPĀJAS ŪDENS" |